
Notă de prezentare pentru propunerile de planuri cadru pentru învățământul liceal, filiera tehnologică


I. Generalități: 

Sunt propuse 3 variante de planuri cadru pentru învățământul liceal, filiera tehnologică. 
Pentru a asigura coerența construcției planurilor cadru la nivel național, toate cele 3 variante propuse respectă criteriile și indicatorii de realizare detaliați în documentul ”Criterii și indicatori de realizare a planurilor-cadru de învăţământ pentru învățământul profesional si tehnic”; aceste criterii  sunt următoarele: 
· Fundamentarea teoretico-metodologică
· Relevanța
· Funcționalitatea
· Condițiile de implementare

Variantele de plan cadru includ Note de subsol care prezintă în mod concret modul de operaționalizare al abordării propuse de fiecare variantă în parte.

Toate variantele de planuri – cadru propuse respectă prevederile Legii educației naționale 1//2011, cu modificările si completările ulterioare.


II. [bookmark: _Hlk38352770]Analiza planurilor cadru actuale din învățământul profesional și tehnic din perspectiva relevanței pentru piața muncii

Operatorii economici, reprezentanți ai pieței muncii, ai Camerelor de comerț, etc. și-au exprimat nemulțumirile referitoare la numărul insuficient de ore de pregătire practică/stagii de pregătire practică pentru elevii din învățământul profesional și tehnic care se pregătesc pentru dobândirea unei calificări profesionale de nivel 4 al Cadrului Național al Calificărilor (CNC)/Cadrului European al Calificărilor (CEC).

Analiza planurilor cadrul IX-XII[footnoteRef:1] învățământ liceal tehnologic pune în evidență: [1:  În vigoare, conform: 
OMECI nr. 3411/2009, care stabilește planul cadru de învățământ pentru clasa a IX-a ciclul inferior al liceului – filiera tehnologică, învățământ de zi și seral, 
OMECI nr. 3081/2010, care stabilește planul cadru de învățământ pentru clasa a X-a ciclul inferior al liceului – filiera tehnologică, învățământ de zi și seral, 
OMECI nr. 3412/2009, care stabilește planul cadru de învățământ pentru ciclul superior al liceului – filiera tehnologică, învățământ de zi și seral )] 

· decalajul dintre numărul mai mare de ore alocat în trunchiul comun, pregătirii teoretice de cultură generală și numărul mai mic de ore alocat prin curriculum diferențiat culturii tehnice (cultură de specialitate, pregătire practică și stagii de pregătire practică) prin care se asigură pregătirea specifică dobândirii unei calificări profesionale;
· diferența dintre numărul total de ore alocat culturii tehnice, prin care se asigură pregătirea pentru dobândirea calificărilor profesionale de nivel 4 al CNC, în 4 ani de studiu, (care este mai mic) și numărul de ore de cultură tehnică pentru dobândirea calificărilor profesionale de nivel 3 (care este mai mare);
· neconcordanța dintre numărul de ore al unui program de formare profesională inițială pentru nivelul 4 al CNC/CEC, mai mic în România, în raport cu alte țări ale UE, în care dimensionarea formării profesionale se realizează ținând cont de cerințele angajatorilor, ale pieței muncii.

Din perspectiva operatorilor economici, în calitate de potențiali angajatori și a altor actori implicați în educația și formarea profesională inițială, numărul actual de ore de cultură tehnică, în special de pregătire practică și stagii de pregătire practică, este considerat insuficient, fapt care, în opinia acestora, conduce la imposibilitatea dobândirii, la nivelul așteptat de piața muncii, a rezultatelor învățării prevăzute în Standardele de pregătire profesională ale calificărilor profesionale.

Dintre soluțiile posibile pentru asigurarea premiselor unei formări profesionale prin învățământul liceal tehnologic, care să îndeplinească cerințele angajatorilor, ale pieței muncii, dar și în vederea dimensionării și armonizării formării profesionale pentru calificări de nivel 4 al CNC/EQF din România în raport cu alte țări ale UE propunem:

· Redistribuirea numărului de ore alocat culturii tehnice, astfel încât să crească numărul de ore de pregătire practică și stagii de practică
· Dezvoltarea unor abordări interdisciplinare/transdisciplinare care să  susțină, prin conținut, specificul calificării

Este important de menționat că, pentru ca aceste propuneri să aibă impactul așteptat la nivelul competențelor profesionale ale absolvenților liceului tehnologic, este obligatorie:

· Creșterea implicării operatorilor economici în pregătirea profesională a elevilor, pentru fiecare din  calificările de nivel 4 	CNC furnizate
· Asigurarea calității învățării la locul de muncă,  pentru componenta de formare profesională desfășurată de elevi la operatorii economici, prin dezvoltarea si implementarea unui mecanism de asigurare si monitorizare a calității stagiilor de pregătire practica, care să reglementeze și să asigure respectarea responsabilităților tuturor factorilor implicați în acest proces (operatori economici, unități școlare, elevi, structuri parteneriale locale și regionale, inspectorate școlare, instituții centrale cu responsabilități în domeniu etc).

Analiza  planurilor-cadru actuale din învățământul profesional și tehnic din perspectiva relevanței pentru piața muncii este prezentată în documentul Analiza planurilor-cadru actuale din învățământul profesional și tehnic din perspectiva relevanței pentru piața muncii.


III. Principii de elaborare a planurilor cadru 

III.1.  Principii generale pentru toate cele 3 variante propuse

· Orientarea mai puternică a planurilor-cadru pe formarea competenţelor profesionale specifice calificării profesionale şi pe aprofundarea competenţelor cheie în contexte reale de muncă, prin creșterea numărului total de ore alocat culturii tehnice, în special de pregătire practică și stagii de pregătire practică, prin care se asigură pregătirea pentru dobândirea calificărilor profesionale. Conform abordării inovatoare din învățământul profesional și tehnic din România, în Standardele de pregătire profesională ale calificărilor profesionale, competențele cheie, formulate în termeni de cunoștințe, abilități și atitudini specifice, sunt integrate în unitățile de rezultate ale învățării tehnice generale și specializate, pentru aprofundarea domeniilor de competențe-cheie în contexte de formare profesională. 

Aceasta cerință trebuie îndeplinită în vederea adaptării formării profesionale la cerințele pieței muncii și pentru armonizarea numărului de ore de formare pentru dobândirea calificărilor profesionale de nivel 4 al Cadrului național al calificărilor cu numărul de ore de formare din alte state membre ale UE. 

· Elaborarea de programe școlare specifice pentru fiecare disciplină de cultură generală din Curriculumul diferențiat, care să asigure  predarea aplicată a acestor discipline la nevoile specifice calificării profesionale. Standardul de pregătire profesională (SPP) asociat fiecărei calificări profesionale  precizează rezultatele învățării specifice diferitelor discipline de cultură generală (Matematică, Limbă modernă, Științe etc.) necesare pentru dobândirea calificării profesionale respective, oferind astfel reperele necesare pentru elaborarea curriculum-ului diferențiat (CD)  de cultură generală pentru noile programe școlare de la liceul tehnologic.

III.2. Principii  specifice pentru fiecare variantă:
Varianta I
· Urmărește asigurarea pentru filiera tehnologică, a unui trunchi comun comparabil cu cel al filierei teoretice, pentru fiecare din cei 4 ani de studiu, pentru a facilita tuturor absolvenților de liceu tehnologic deținerea la nivel dezvoltat a celor opt competențe-cheie
· Asigură păstrarea/revizuirea minimă a actualelor programe școlare pentru disciplinele de cultură generală,  deoarece nu are în vedere adaptarea conținuturilor tuturor acestora la specificul calificărilor profesionale, facilitând implementarea rapidă în sistem (accent pe utilizarea coerentă în limbile străine studiate, a unui vocabular general  din domeniul profesional).
· Nu sunt necesare modificări ale reglementărilor și procedurilor existente cu privire la implementarea învățământului liceal filiera tehnologică.
· Alocă un număr total de 2137 de ore de pregătire de specialitate (fiind nivel de calificare 4 CNC), pentru îndeplinirea solicitării operatorilor economici și pentru corelarea cu alocările orare pentru formarea profesională inițială din alte State Membre
· Nu se modifică structura în vigoare în anul 2020 a examenului de bacalaureat.
· [bookmark: _Hlk38353461]Nu alocă ore pentru Aria curriculară Arte[footnoteRef:2], dar asigură dezvoltarea Competenței de sensibilizare și exprimare culturală prin programele disciplinelor din ariile curriculare Limbă și comunicare, Om și societate și Tehnologii [2:  Datorită constrângerilor impuse de durata liceului tehnologic, durata anului școlar si de numărul mediu de ore/săptămână] 


Varianta II
· [bookmark: _Hlk36715198]Urmărește asigurarea, pentru filiera tehnologică, în ciclul inferior al liceului (cls. IX-X), a unui trunchi comun comparabil  cu cel al filierei teoretice care să faciliteze tuturor elevilor care vor finaliza cls a X a, deținerea la nivel funcțional a celor opt competențe-cheie
· Alocă un număr total de 2135 de ore de cultură tehnică (fiind nivel de calificare 4 CNC), pentru îndeplinirea solicitării operatorilor economici și pentru corelarea cu alocările orare pentru formarea profesională inițială din alte State Membre[footnoteRef:3] [3:  Detalii in Anexa  5 Analiza planurilor-cadru actuale din învățământul profesional și tehnic din perspectiva relevanței pentru piața muncii] 

· Pune un accent mai mare pe dezvoltarea în context profesional a competențelor cheie, vizate prin Profilul absolventului, prin alocarea în mod specific a unui număr de ore de cultură generală componentei de Curriculum diferențiat  pentru predarea aplicată a disciplinelor la nevoile specifice calificării profesionale în care se pregătesc elevii – 544,5 de ore CD care reprezinta 24,25% din numărul total de ore de cultură generală/an, în special pentru:
· utilizarea coerentă, în limba română si in limbile străine studiate, a unui vocabular general  din domeniul profesional
· explicarea funcționării produselor și proceselor specifice calificării profesionale si aplicarea cunoașterii într-un ansamblu integrat pentru rezolvarea unor probleme/situații din mediul profesional
· abordare etică și responsabilă a proprietății intelectuale și culturale și promovarea patrimoniului
· Nu alocă ore pentru Aria curriculară Arte2, dar asigură dezvoltarea Competenței de sensibilizare și exprimare culturală prin programele disciplinelor din ariile curriculare Limbă si comunicare,  Om si societate și Tehnologii
· Susține dezvoltarea competenței antreprenoriale din Profilul absolventului, prin introducerea, la toate profilele filierei tehnologice a liceului, a disciplinei Educație antreprenorială prin Firma de exercițiu[footnoteRef:4] [4:  Firma de exercițiu este o metodă didactică de predare-învțare interactivă, care are drept scop dezvoltarea spiritului antreprenorial al elevilor prin simularea proceselor dintr-o firmă reală] 

· Sprijină, prin alocarea orară propusă, pregătirea elevilor pentru susținerea examenului de bacalaureat, în conformitate cu prevederile art. 77 alin. e) din LEN 1/2011, care precizează că, pentru absolvenții liceului filiera tehnologică, proba E va include următoarele 2 probe scrise specifice: 
· probă scrisă disciplinară specifică profilului; 
· probă trans-disciplinară specifică domeniului de pregătire

Varianta III
· Propune, pentru întreg ciclul liceal tehnologic, reducerea numărului de ore din Trunchiul comun simultan cu creșterea proporțională a numărului de ore din Curriculumul diferențiat, pentru o mai bună adaptare la profilul si la stilul de învățare preponderent aplicativ al elevului din învățământul liceal tehnologic
· Alocă un număr total de 2071 de ore de cultura tehnică (fiind nivel de calificare 4 CNC), pentru îndeplinirea solicitării operatorilor economici și pentru corelarea cu alocările orare pentru formarea profesională inițială din alte State Membre[footnoteRef:5]; creșterea numărului de săptămâni dedicate stagiilor de pregătire practică CDL pe parcursul celor 4 ani de studiu asigură progresiv dezvoltarea competențelor specifice calificării profesionale [5:  Detalii in Anexa  5 Analiza planurilor-cadru actuale din învățământul profesional și tehnic din perspectiva relevanței pentru piața muncii] 

· Pune un accent mai mare pe dezvoltarea în context profesional a competențelor cheie, vizate prin Profilul absolventului, prin alocarea în mod specific a unui număr de ore de cultură generală componentei de Curriculum diferențiat  pentru predarea aplicată a disciplinelor la nevoile specifice calificării profesionale în care se pregătesc elevii – 708,5 de ore CD care reprezinta 30,6% din numărul total de ore de cultură generală/an, în special pentru:
· utilizarea coerentă, în limba română si in limbile străine studiate, a unui vocabular general  din domeniul profesional
· explicarea funcționării produselor și proceselor specifice calificării profesionale si aplicarea cunoașterii matematicii și științelor într-un ansamblu integrat pentru rezolvarea unor probleme/situații din mediul profesional
· abordare etică și responsabilă a proprietății intelectuale și culturale și promovarea patrimoniului
· Sprijină, prin alocarea orară propusă, pregătirea elevilor pentru susținerea examenului de bacalaureat, în conformitate cu prevederile art. 77 alin. e) din LEN 1/2011, care precizează că, pentru absolvenții liceului filiera tehnologică, proba E va include următoarele 2 probe scrise specifice: 
· probă scrisă disciplinară specifică profilului; 
· probă trans-disciplinară specifică domeniului de pregătire
· Asigură distribuţia pe o curbă de tip Gauss a încărcării orare săptămânale, în anii de debut și terminal numărul de ore fiind mai mic, clasa a X-a și a XI-a cu un număr mai mare de ore; în acest sens, anul de debut este considerat an de acomodare, iar anul terminal oferind elevilor timpul necesar pregătirii atât a examenelor de certificare, cât și a examenului național de bacalaureat. 


IV. Analiza comparativă a variantelor de plan cadru propuse
	Varianta
	Total ore/an școlar
(8)
	Total  ore de cultură generală/an (17)
	Total ore de cultură tehnică (16)
	Total ore pregătire practică (13)
	Pondere ore de cultură tehnică din total ore /an școlar (20)
	Pondere pregatire practica din total ore cultura tehnică /an (22)

	In vigoare
	4530
	2672
	1858
	1083
	41,02%
	58,29%

	In vigoare APLICAT[footnoteRef:6] [6:  Conform OMEC 3207/2019 privind măsuri de aplicare şi corelare a planurilor de învăţământ pentru învăţământul profesional, liceal - filiera tehnologică şi postliceal cu structura anului şcolar 2019-2020] 

	4380
	2572
	1808
	1062
	41,28%
	58,74%

	Varianta I
	4370
	2242
	2137
	1681
	48,80%
	78,66%

	Varianta II
	4380
	2245
	2135
	1593
	48,74%
	74,61%

	Varianta III
	4386
	2315
	2071
	1351
	47,22%
	65,23%




V. Analiza SWOT a variantelor de plan cadru propuse
Această secțiune prezintă o analiză SWOT pentru fiecare din cele 3 variante propuse. Referința în argumentare o reprezintă planurile cadru în vigoare.
V.1. Varianta I
	Puncte tari
	Puncte slabe

	· Permite implementarea rapidă,  fără modificări substanțiale ale programelor școlare actuale
· Asigurarea pentru filiera tehnologică a unui trunchi comun comparabil cu cel al filierei teoretice 
· Asigură aceleași achiziții de cultură generală pentru toți absolvenții de liceu
· Asigurarea unui număr mai mare de ore de pregătire practică față de planurile cadru în vigoare, relevant pentru dobândirea Certificatului de calificare profesională de nivel 4 al CNC
	· Neadaptarea disciplinelor de cultură generală la specificul calificărilor profesionale, datorită unui curriculum diferențiat minim
· Pentru componenta de cultură generală, nu este asigurată  în mare măsură valorificarea în context profesional a  cunoștințelor dobândite
· Nu este construită în manieră inter și transdisciplinară


	Oportunități
	Amenințări

	· Politica curriculară a MEC care favorizează revizuirea planurilor cadru
· Deschidere din partea mediului de afaceri de a se implica in revizuirea planurilor cadru
· Dinamica pieței muncii care așteaptă un răspuns pozitiv de la sistemul de educație și formare profesională prin IPT
· Solicitarea operatorilor economici de introducere de noi calificări profesionale
	· Limitarea opțiunilor absolvenților de clasa a VIII-a pentru liceul tehnologic în condițiile parcurgerii aceluiași trunchi comun și a nediferențierii față de învățământul teoretic
· Insatisfacția operatorilor economici fața de lipsa de flexibilitate a decidenților din educație din perspectiva adaptării unor discipline de cultură generală la specificul calificărilor 



IV.2. Varianta II
	Puncte tari
	Puncte slabe

	· Asigurarea pentru filiera tehnologică, în ciclul inferior al liceului (cls. IX-X), a unui trunchi comun comparabil  cu cel al filierei teoretice care să faciliteze tuturor elevilor care vor finaliza cls a X a, deținerea la nivel funcțional a celor opt competențe-cheie
· Apariția curriculumului diferențiat pentru disciplinele de cultură generală în vederea adaptării conținuturilor la specificul calificărilor profesionale
· Posibilitatea valorificării cunoștințelor dobândite prin disciplinele de cultură generală în context profesional 
· Asigurarea unui număr mai mare de ore de pregătire practică față de planurile cadru în vigoare, relevant pentru dobândirea Certificatului de calificare profesională de nivel 4 al CNC
· Asigură în ciclul superior al liceului opțiunea unei abordări integrate (interdisciplinar/transdisciplinar) care să  susțină prin conținut specificul calificării
	· Reducerea numărului de ore alocat unor discipline de cultură generală și implicit reducerea numărului de norme pentru profesorii care predau disciplinele respective
· Reducerea si revizuirea ariilor de conținut al disciplinelor de cultură generală din trunchiul comun, in ciclul superior al liceului

	Oportunități
	Amenințări

	· Politica curriculară a MEC care favorizează revizuirea planurilor cadru
· Deschidere din partea mediului de afaceri de a se implica in revizuirea planurilor cadru
· Dinamica pieței muncii care așteaptă un răspuns pozitiv de la sistemul de educație și formare profesională prin IPT
· Solicitarea operatorilor economici de introducere de noi calificări profesionale
· Posibilitatea accesării, în perioada 2021-2027, a fonduri disponibile prin FSE pentru formarea cadrelor didactice

	· Lipsa unei expertize specifice a membrilor echipelor de elaborare a programelor școlare pentru curriculum-ul diferențiat aferent disciplinelor de cultură generală, pentru adecvarea la specificul filierei tehnologice și a profilelor tehnic, servicii, resurse
· Inexistența unor programe de formare continuă a cadrelor didactice de cultură generală, suport pentru formarea de competențe profesionale prin disciplinele de cultură generală din CD
· Lipsa unei expertize specifice a cadrelor didactice în implementarea metodei interactive de predare -învățare Firma de exercițiu 




IV.3. Varianta III
	Puncte tari
	Puncte slabe

	· Orientare preponderentă către domeniile de cunoaștere relevante pentru care face opțiunea, prin alocarea orelor de cultură generală preponderent către acestea.
· Apariția curriculumului diferențiat pentru disciplinele de cultură generală în vederea adaptării conținuturilor la specificul calificărilor profesionale
· Posibilitatea valorificării cunoștințelor dobândite prin disciplinele de cultură generală în context profesional 
· Asigurarea unui număr mai mare de ore de pregătire practică față de planurile cadru în vigoare, relevant pentru dobândirea Certificatului de calificare profesională de nivel 4 al CNC
· Asigură în ciclul superior al liceului opțiunea unei abordări integrate (interdisciplinar/transdisciplinar) care să  susțină prin conținut specificul calificării
	· Reducerea numărului de ore alocat unor discipline de cultură generală și implicit reducerea numărului de norme pentru profesorii care predau disciplinele respective
· Restrângerea si revizuirea ariilor de conținut al disciplinelor de cultură generală din trunchiul comun
· Experiențe anterioare în elaborarea programelor școlare fără conexiuni interdisciplinare și fără adaptări specifice filierelor
· Lipsa unei formări profesionale iniţiale şi continue a cadrelor didactice în sprijinul abordărilor inter și transdisciplinare 
[bookmark: _GoBack]

	
Oportunități
	Amenințări

	· Politica curriculară a MEC care favorizează revizuirea planurilor cadru
· Deschidere din partea mediului de afaceri de a se implica in revizuirea planurilor cadru
· Dinamica pieței muncii care așteaptă un răspuns pozitiv de la sistemul de educație și formare profesională prin IPT
· Solicitarea operatorilor economici de introducere de noi calificări profesionale
· Posibilitatea accesării, în perioada 2021-2027, a fonduri disponibile prin FSE pentru formarea cadrelor didactice

	· Lipsa unei expertize specifice a membrilor echipelor de elaborare a programelor școlare pentru curriculum-ul diferențiat aferent disciplinelor de cultură generală, pentru adecvarea la specificul filierei tehnologice și a profilelor tehnic, servicii, resurse
· Inexistența unor programe de formare continuă a cadrelor didactice de cultură generală, suport pentru formarea de competențe profesionale prin disciplinele de cultură generală din CD 







